Sia (speváčka)

Sia Kate Isobelle Furlerová (* 18. december 1975, Adelaide, Austrália), známa ako Sia, je austrálska speváčka, skladateľka a textárka. Svoju spevácku kariéru začala počas 90. rokov v acid jazzovej kapele Crisp v Adelaide. V roku 1997, keď sa kapela rozpadla, vydala svoj debutový štúdiový album s názvom OnlySee prostredníctvom Flavoured Records. Následne sa presťahovala do Londýna, kde pôsobila ako hlavná vokalistka skupiny Zero 7.

V roku 2000 podpísala zmluvu s vydavateľstvom Dance Pool, jedným z vydavateľstiev Sony Music a nasledujúci rok vydala svoj druhý štúdiový album Healing Is Difficult. Kvôli nespokojnosti s propagáciou albumu podpísala zmluvu s Go! Beat a vydala svoj tretí album s názvom Colour the Small One (2004). V roku 2005 sa presťahovala do New Yorku a vydala sa na turné po celých Spojených štátoch, z dôvodu ďalších problémov s propagáciou. Neskôr vydala svoj štvrtý album Some People Have Real Problems (2008) a piaty We Are Born (2010). V roku 2014 vyšiel jej šiesty štúdiový album s názvom 1000 Forms of Fear, ktorý debutoval na vrchole amerického rebríčku Billboard 200 spolu s úspešným singlom „Chandelier“, ktorý sa dostal do top 10. 29. januára 2016 vydala svoj siedmy album This Is Acting, ktorý obsahuje ďalší úspešný singel „Cheap Thrills“. Preslávili ju aj  spolupráce s inými umelcami, ako napr.: „Titanium“ (s Davidom Guettom) a „Wild Ones“ (s Flo Ridom). 

Siina hudba zahŕňa prvky hip-hopu, funku a soulu. V roku 2014 ju magazín BRW zaradil na 97. miesto zoznamu najbohatších austrálskych osobností mladších ako 40 rokov a odhadol jej majetok na 20 miliónov austrálskych dolárov. Jej hudba získala množstvo cien, vrátane ARIA Award a MTV Music Award.

 Diskografia 
 OnlySee (1997)
 Healing Is Difficult (2001)
 Colour the Small One (2004)
 Some People Have Real Problems (2008)
 We Are Born (2010)
 1000 Forms of Fear (2014)
 This Is Acting (2016)
This Is Acting (Deluxe Version) (2016)
Everyday Is Christmas (2017)
Everyday Is Christmas (Deluxe Version) (2018)
LABRINTH, SIA & DIPLO PRESENT... LSD (2019)
Thundercloud- Sia (2019)
 Music (2021)
 Reasonable Woman (2024)

Referencie

 Iné projekty 

 Externé odkazy 
 siamusic.net

Zdroj

Kategória:Austrálske džezové speváčky
Kategória:Austrálske popové speváčky
Kategória:Austrálske speváčky elektronickej hudby
Kategória:Austrálski speváci-skladatelia
Kategória:Austrálski skladatelia modernej hudby
Kategória:Austrálski hudobní producenti
Kategória:Osobnosti z Adelaide
Kategória:Austrálske LGBT osobnosti